6. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.Γ.49443 της 23 Νοεμ. 1964/16 Ιαν.  1965 (ΦΕΚ Β΄ 27) Περί αυξήσεως του καταβαλλομένου εις τα πληρώματα των πλωτών μηχανημάτων του Ε.Τ.Μ.Λ.Ε. επιδόματος τροφής. Έχοντες υπ’ όψιν τας διατάξεις του από 25.1.1936 Α.Ν. «περί συστάσεως Ειδικού Ταμείου Μηχανημάτων Λιμενικών Έργων», ως τροποποιηθείς και συμπληρωθείς μεταγενεστέρως ισχύει σήμερον, εν συνδυασμώ προς τας διατάξεις του υπ’ αριθ. 863/1960 Β.Δ/τος «περί διαρθρώσεως του Υπουργείου Συγκοινωνιών και Δημοσίων Έργων και περί Οργανισμού της παρ’ αυτώ Γενικής Διευθύνσεως Δημοσίων Έργων», αποφασίζομεν: Εγκρίνομεν την υπ’ αριθ. 346/31.10.1964 πράξιν της Διοικούσης το Ε.Τ.Μ.Λ.Ε. Επιτροπής, περί αυξήσεως του καταβαλλομένου εις τα πληρώματα των πλωτών μηχανημάτων επιδόματος τροφής, ης το διατακτικόν έχει ως έπεται: «Πράξις 346/1964 Η Επιτροπή μετά συζήτησιν και λαβούσα υπ’ όψιν τα ως ανωτέρω εκτεθέντα υπό του Προέδρου Σελ. 248(β) Τεύχος 407 – Σελ. 30  και του Διευθυντού Μηχανημάτων, αποφασίζει ομοφώνως: Όπως εις τα πληρώματα των πλωτών μηχανημάτων του Ταμείου καταβάλληται από 1ης Νοεμ. 1964 το και εις τα πληρώματα της Ακτοπλοΐας καταβαλλόμενον νυν επίδομα τροφής ημερησίως εκ δραχ. 20 εις τους αξιωματικούς και δραχ. 18 εις τους λοιπούς εκ των πληρωμάτων». Η παρούσα δημοσιευθήτω δια της Εφημερίδος της Κυβερνήσεως. 